cyanic-selkie/wikianc huggingface dataset:
Pienimmän neliösumman menetelmä
Selittäjien satunnaisuus
Vastaava ehdollinen korjaus muihin (iii-vi) yleisen lineaarisen mallin standardioletuksiin mahdollistaa oletusten yleistämisen myös satunnaisille selittäjille. Siitä huolimatta modifioidut ehdot ovat rajoittavia ja mahdollisesti epäpäteviä eri aineistoille, esimerkiksi aikasarjoille. Mikäli näin on, tällaisissa tilanteissa ei pidä käyttää PNS-menetelmää parametrien estimointiin, vaan hyödyntää dynaamisia regressiomalleja. Dynaamisilla regressiomalleilla on mahdollista huomioida paitsi havaitun prosessin (tyypillisesti jonkin aikasarjan) oma historia, myös muiden tunnettujen prosessin käyttäytymismallit ja näiden keskinäiset riippuvuudet.
Leo Meller
Poliittinen toiminta
Leo Meller kannatti yhdessä lähetyslääkäri Marja Rantasen kanssa lääkäri Pekka Reinikaisen eurovaalikampanjaa vuonna 2004. Hän järjesti kirjekampanjan Reinikaisen puolesta ja toisia ehdokkaita vastaan. Helsingin Sanomien mukaan kirjekampanja oli ongelmallinen kristillisdemokraateille, sillä Mellerin kerrottiin parjanneen laajalle tukijoukolleen puolueen muita ehdokkaita (muun muassa Bjarne Kallista, Eija-Riitta Korholaa, Lyly Rajalaa) ja hän oli kehunut Reinikaista ilmoittaen tietävänsä Pyhän Hengen tahdon vaaleissa.
Meller on myös vastustanut mikrosirun tulemista EU:n yhdentyvien rahamarkkinoiden myötä.
Arvostelu
Mellerin toiminta on herättänyt ajoittain myös julkista arvostelua. Helsingin Sanomien toimittaja Harri Nykäsen artikkelin mukaan Melleriä on arvosteltu erityisesti rahankeräysmenetelmistä, vallantavoittelusta, naissuhteista ja maineenkipeydestä.
Europarlamentaarikko Eija-Riitta Korhola kertoi blogissaan Mellerin sekaantumisen kristillisdemokraattien vaalikampanjoihin johtaneen hänen siirtymiseensä pois kristillisdemokraateista Kokoomuksen riveihin.
Pastori Seppo Juntunen on arvostellut Mellerin toimintaa kertoen hänen painostavan arvostelijoitaan vaikenemaan. Kiista johti vuonna 2006 lehtikirjoitteluun Kirkko ja kaupunki -lehdessä, joka keräsi myös Mellerin uhrien haastatteluja anonyymisti. Kirkko ja kaupunki -lehti kertoi 3. joulukuuta 2006 Mellerin tehneen poliisille tutkintapyynnön lehden kirjoituksista. Meller ei saapunut sovittuun aikaan mennessä poliisiasemalle kertomaan näkemystään kunnianloukkauksesta, jolloin poliisi tulkitsi asian rauenneeksi. Meller sanoi luopuneensa oikeusjutusta antaakseen sovulle mahdollisuuden.
Vuoden 2012 verotustietojen mukaan eläkkeellä oleva Meller tienasi yhteensä 151 858 euroa eli enemmän kuin kirkon piispat. Meller perusteli blogissaan tekevänsä työtä aamusta iltaan ja tuovansa Patmokselle enemmän tuloja kuin hänen palkkansa.
Naissuhteet
Helsingin Sanomien mukaan vuonna 2000 Mellerillä oli suhde viiteen naiseen, joista jokainen luuli Mellerin naivan hänet. Meller oli kieltänyt naisia puhumasta suhteista. Iltalehti uutisoi jo vuonna 1983, miten Meller sitoi hätäänsä tukea hakevat naiset itseensä ja käytti naisia seksuaaliseen tyydytykseensä. Eräs naisista piti pahimpana seksiin painostamista. Kun Helsingin Sanomat oli vuonna 2011 jälleen tekemässä artikkelia aiheesta, Meller meni nopeasti uusiin naimisiin.
Suomennoksia
Lisäksi Kuva ja Sana on julkaissut Mellerin puhetilaisuuksia, opetuksia CD-levyinä, kasetteina ja MP3-tiedostoina yli sata nimekettä.
Pienimmän neliösumman menetelmä
Yleinen lineaarinen malli
Neliösumman minimointi tapahtuu osittaisderivoimalla regressiokertoimien suhteen ja merkitsemällä derivaatat nolliksi. Tämän tuloksena saadaan lineaarinen yhtälöryhmä regressiokertoimien suhteen. Yhtälöryhmässä on k+1 yhtälöä (k+1, sillä mukana on myös vakiokerroin \beta_0), ja yhtälöryhmällä on yksikäsitteinen ratkaisu mikäli ylempänä esitetty standardioletus ii. pätee.
Réseau Sentinelles
14 terveysindikaattorin jatkuva seuranta
kuten myös seuraavat kolme ei-infektioivat indikaattorit Flunssan, maha-suolitulehduksen ja vesirokon osalta seuranta mahdollistaa sairauksien löytämisen, varhaisen varoittamisen ja kansallisten ja alueellisten epidemioiden saapumisen ennustamisen.
Pienimmän neliösumman menetelmä
Yleinen lineaarinen malli
Yhtälöryhmän ratkaisuna saadaan regressiokertoimien PNS-estimaattorit. Estimaattorit voidaan merkitä vastaavilla latinalaisilla kirjaimilla, siten että b_1 on regressiokertoimen \beta_1 PNS-estimaattori ja niin edelleen.
Réseau Sentinelles
14 terveysindikaattorin jatkuva seuranta
Sairaustiedot, joista potilaiden henkilötiedot on poistettu, Sentinelles-lääkärit siirtävät internetiin (Paikkatietojärjestelmät: saadut tiedot kerryttävät tietokantaa, joka toimii maantieteellisenä informaatiosysteeminä. Viikoittain julkaistava tiedote, Sentiweb-Hebdo, julkaistaan joka tiistai ”Sentinelles-verkoston” internetsivuilla ja jaetaan sähköpostin välityksellä yli 4 000 tilaajalle sekä suurille ranskalaisille medioille. Niin sanottu vuosiraportti perustuu vuoden aikana kerättyihin tietoihin. Vuosiraportti on Sentinelles-verkoston internetsivuilla kohdassa "dokumentit/vuosiraportit" (”documentation/bilans annuels”)).
Pienimmän neliösumman menetelmä
Matriisiesitys
Olkoon standardioletuksen ii. täyttävä yleinen lineaarinen malli.
Réseau Sentinelles
14 terveysindikaattorin jatkuva seuranta
Sentinelles-verkosto tekee yhteistyötä Maailman terveysjärjestön (WHO) kanssa ja on vastuussa infektiosairauksien elektronisesta valvonnasta.
Tieteellinen tutkimus
Sentinelles-verkoston keräämien tietojen avulla voidaan kehittää:
Itä-Saksa (yhtye)
Historia
Yhtyeen konsertit ovat spektaakkelimaisia. Yhtyeellä onkin aina ollut kaksi erilaista kokoonpanoa: studiokokoonpano ja livekokoonpano. Mukana on ollut noin 10 hengen ryhmä soittajineen ja teknikoineen. Erityistä on muun muassa ollut videotaiteilija Antti Kuivalaisen luomat videot, jotka pyörivät esiintymisen taustalla suurella näytöllä. Jokainen konsertti on ollut visuaaliselta ilmeeltään erilainen.
Yhtye on esiintynyt edellisen kerran 17.5 2013. Silloin yhtye julkaisi myös coverversion Falcon kappaleesta "Amadeus".
Lauri Kettunen
Opiskeluaika
Kettunen syntyi maanviljelijän poikana Joroisissa. Hän valmistui ylioppilaaksi Kuopion suomalaisesta yhteiskoulusta vuonna 1905, minkä jälkeen hän ryhtyi opiskelemaan Helsingin yliopistossa suomea ja sen sukukieliä. Tuolloin Kettusta opetti muun muassa tunnettu fennisti, professori E. N. Setälä.
Kolme vuotta opiskeltuaan Kettunen suoritti vuonna 1908 kandidaatintutkinnon pääaineenaan suomen kieli ja kirjallisuus. Lisensiaatiksi hän tuli vuonna 1912 ja väitteli tohtoriksi vuotta myöhemmin.
Akateeminen ura
Kettusesta tuli Helsingin yliopiston suomen kielen dosentti vuonna 1914. Sittemmin hän toimi Tarton yliopiston itämerensuomalaisten kielten professorina vuosina 1920–1925. Tämän jälkeen Kettunen työskenteli Helsingin yliopiston suomalaisen filologian vt. apulaisena. Vuonna 1929 Kettunen nimitettiin Helsingin yliopiston itämerensuomalaisten kielten ylimääräiseksi professoriksi, jota virkaa hän hoiti vuoteen 1938 asti. Virka muutettiin vuoden 1939 alusta viron ja sen lähisukukielten varsinaiseksi professuuriksi. Tästä virastaan Kettunen jäi eläkkeelle vuonna 1953. Virkavapaiden avulla hän toimi myös yliopisto-opettajana Budapestissa Eötvös-Collegiumissa vuosina 1935–1937 ja 1941–1944.
Kettunen osallistui aktiivisesti Kotikielen Seuran, Suomalais-ugrilaisen Seuran ja Suomalaisen Kirjallisuuden Seuran toimintaan. Vuonna 1959 Kettunen sai Suomalaisen Tiedeakatemian kunniapalkinnon (500 000 markkaa) tunnustukseksi ansioistaan itämerensuomalaisten kielten tutkijana.
Kettusella oli usein voimakkaita näkemyksiä ja hän kiisteli moneen otteeseen Lauri Hakulisen kanssa muun muassa kielen historiasta. Useammassa kuin yhdessä kiistakysymyksessä on vasta myöhempi tutkimus kyennyt osoittamaan ”rabulisti Kettusen” näkemyksen oikeaksi. Kielenhuollossa Kettunen edusti usein vapaamielisempää kantaa kuin Hakulinen ja E. A. Saarimaa, jonka oppaan Hyvää ja huonoa suomea eräänlaiseksi vastapainoksi Kettunen kirjoitti oman opaskirjansa Hyvää vapaata suomea.
Dakota Fanning
Hannah Dakota Fanning (s. 23. helmikuuta 1994 Conyers, Georgia, Yhdysvallat) on yhdysvaltalainen näyttelijä, joka käyttää yleisesti nimeä Dakota Fanning. Hän nousi kuuluisuuteen lapsinäyttelijänä 2000-luvulla ja teki läpimurtonsa seitsemänvuotiaana elokuvassa Minä olen Sam. 2010-luvulla Fanning on näytellyt lähinnä indie-elokuvissa.
Lauri Kettunen
Tutkimusmatkat
Suomalaisten sukulaiskansojen kulttuuri ja sen edistäminen oli Lauri Kettuselle sydämenasia. Uransa aikana Kettunen matkusteli runsaasti itämerensuomalaisia kieliä puhuvien kansojen parissa kielinäytteitä keräten. Kettunen vieraili matkoillaan virolaisten, vatjalaisten, vepsäläisten, liiviläisten ja karjalaisten luona sekä myös Ruotsissa Vermlannin metsäsuomalaisten luona.
Lauri Kettunen kiersi ympäri Suomea 1920-luvun lopulla sekä 1930-luvulla tutkien suomen kielen murre-eroja ja siten kartoittaen murrealueita. Urakka oli valtava, sillä hänen tavoitteenaan oli vierailla lähes jokaisessa pitäjässä. Kettunen haastatteli ihmisiä paitsi heidän kotonaan, myös esimerkiksi kunnalliskodeissa ja vankiloissa. Matkoillaan Kettunen liikkui polkupyörällä, suksilla, moottoripyörällä ja myöhemmin autolla. Tutkimustyön tuloksena oli Murrekartasto, joka sisältää 213 tärkeimpien murreilmiöiden levinneisyyttä osoittavaa karttaa. Myöhemmät supistetut painokset sisältävät 64 karttaa.
Perhe ja vapaa-aika
Lauri Kettusella ja hänen vaimollaan Hiljalla oli kolme lasta, joista tosin kaksi menehtyi jo nuorena.
Tieteellisen uransa vastapainoksi Lauri Kettunen harrasti kaunokirjallisuutta. Hän kirjoitti proosaa, runoutta ja näytelmiä. Osa Kettusen kaunokirjallisesta tuotannosta julkaistiin salanimellä Toivo Hovi. Kettunen käänsi suomeksi virolaisen Bernard Kangron runoja ja kirjoitti itse viroksi runokokoelman Südame sillad (1960). Hän oli myös teosofian kannattaja.
Professori
Perinteinen täyttötapa
Ennen vuotta 2010 ehdollepanoviranomainen (esim. tiedekuntaneuvosto) asetti asiantuntijoiden arvioiden perusteella kolme parasta päteväksi todettua hakijaa ehdolle virkaan paremmuusjärjestyksessä, minkä jälkeen virkanimityksen teki yliopiston kansleri tai yliopiston hallitus. Nykyisin yliopistot päättävät nimityksessä noudatettavasta menettelystä itse.
Dakota Fanning
Lapsuus
Dakota Fanning syntyi Conyersissä Georgiassa. Hänen äitinsä on tennispelaaja Joy Fanning ja hänen isänsä on entinen baseballpelaaja, nykyään elektroniikkaliikkeessä myyjänä toimiva Steve Fanning. Myös Dakotan pikkusisko Elle Fanning (s. 1998) on näyttelijä.
Professori
Urapolku
Suomen yliopistot ovat osittain siirtymässä perinteisestä täyttötavasta niin sanottuun urapolku- eli tenure track -tapaan, joka on yleinen Yhdysvalloissa. Perusidea on palkata henkilö professoria alempaan tehtävään, josta tiettyjen välivaiheiden kautta voi päätyä professoriksi. Jokaisen vaiheen loppupuolella henkilön ansiot arvioidaan, ja mikäli ne eivät riitä seuraavaan vaiheeseen siirtymiseen, tehtävän hoito päättyy. Toisaalta jos ansiot riittävät, henkilö siirtyy seuraavalle tasolle ylöspäin, kunnes hän saa vakinaisen paikan professorina.
Super GT -kausi 2023
Kilpailukalenteri
Kauden kilpailut:
Dakota Fanning
Varhaisvaiheet
Dakota Fanning aloitti näyttelemisen jo pienenä kotikaupunkinsa taidekeskuksessa ja esiintyi viisivuotiaana Tide-pesuaineen mainoksessa. Hänen ensimmäinen varsinainen roolinsa oli leukemiaa sairastava tyttö NBC:n draamasarjassa Teho-osasto. Tätä seurasivat roolit televisiosarjoissa C.S.I., Frendit, Oikeus ja kohtuus, Spin City ja Veljemme on nero. Hän on ollut sivuroolissa sarjassa Ally McBeal ja vieraillut The Ellen Show’ssa.
Eduskuntavaalit 1987
'''Suomen 30. eduskuntavaalit''' järjestettiin 15.–16. maaliskuuta 1987. Naiset äänestivät näissä vaaleissa ensimmäistä kertaa aktiivisemmin kuin miehet. Tästä huolimatta naiskansanedustajien määrä lisääntyi vuoden 1983 vaaleista vain yhdellä. Äänestysaktiivisuus jäi kokonaisuudessaan alhaiseksi; vastaavalla tasolla se oli ollut edellisen kerran vuoden 1958 vaaleissa.
Professori
Urapolku
Tasojen määrä järjestelmässä voi vaihdella. Tasot voivat olla esimerkiksi seuraavat:
Henkilö sijoitetaan sopiville tasolle saavutustensa perusteella, eli tarpeeksi ansioitunut henkilö voidaan nimittää suoraan professoriksi, joka tässä järjestelmässä on ainoa vakinainen tehtävä. Kolmea alimman tason nimikettä ei ole virallisesti suomennettu. Vain ylimmän tason saavuttaneita pidetään professoreina yliopistolain tarkoittamassa mielessä.
Puuttuvan muuttujan harha
Esimerkki
Tällöin estimaattori on muotoa
Eduskuntavaalit 1987
Vaalien jälkeen muodostettiin Holkerin hallitus, joka istui koko vaalikauden.
Kokoomuksen suurvoitto
Sorsan neljäs hallitus oli istunut koko edeltäneen vaalikauden ja noussut toimikautensa lopulla Suomen pitkäikäisimmäksi ministeristöksi ohitettuaan yli puoli vuosisataa aiemmin, vuosina 1932–1936 istuneen Kivimäen hallituksen. Sorsan hallitus oli saanut toimia ulkoisesti kriisittömänä aikana ja sen vastoinkäymiset olivat nousseet ministeristön sisäisistä jännitteistä, jotka olivat syntyneet lähinnä Suomen Maaseudun Puolueen ja varsinkin sen eduskuntaryhmän puheenjohtajana toimineen kunniapuheenjohtajan Veikko Vennamon irtiotoista. Myös Keskustan puheenjohtaja, ulkoministeri Paavo Väyrynen oli selkeästi aktivoitunut hallituksen toimikauden lopulla valmistautuessaan seuraavaan presidentinvaaliin.
Vaalimatematiikka tuotti yllätyksiä vaalitulokseen. SDP menetti yli 100 000 ääntä, mutta vain yhden eduskuntapaikan; toisaalta Kokoomus lisäsi äänimääräänsä runsaalla 7 000:lla, mutta voitti peräti yhdeksän paikkaa. Kokoomuksen paikkaluku oli enemmän kuin kertaakaan puolueen historian aikana; edellinen ennätys oli 47 paikkaa, oli syntynyt vuoden 1979 vaaleissa. Kokoomuksen edustajanpaikkojen suuri lisäys suhteessa äänimäärän nousuun johtui vaaliasiantuntijoiden mukaan siitä, että puolue sai nyt ne vaalipiirien viimeiset äänet ja kansanedustajan paikat, jotka olivat menneet siltä vuonna 1983 sivu suun.
Äärivasemmiston ja vennamolaisten tappio
Uutena yrittäjänä mukana ollut Demokraattinen vaihtoehto sai 4,2 prosenttia annetuista äänistä ja neljä eduskuntapaikkaa, mutta RKP 5,3 prosentin ääniosuudellaan jopa 12 kansanedustajaa. Tappioita kärsivät SKDL ja SMP, joista edellinen jäi ilman kansanedustajia kolmessa ja jälkimmäinen viidessä manner-Suomen vaalipiirissä. Kumpaakin puoluetta olivat vaivanneet sisäiset erimielisyydet, joiden katsottiin passivoineen niiden kannattajakuntaa. Äärivasemmiston tappio jäi saatujen eduskuntapaikkojen perusteella kokonaan vähemmistökommunistien leiriin: SKDL:n ja Devan voimasuhteet olivat olleet vanhassa eduskunnassa 16–10, uudessa ne olivat 16–4. Vihreille povattiin kannatusmittausten perusteella ennen vaaleja jopa kahdeksaa kansanedustajaa, mutta vihreiden kansanedustajien määrä kasvoi vain kahdella. Devan ohella uutena yrittäjänä vaaleihin osallistui ensimmäisenä ns. yhden asian puolueena vuonna 1985 perustettu Suomen Eläkeläisten Puolue, joka ei kuitenkaan saanut yhtäkään ehdokastaan eduskuntaan.
Professori Risto Sänkiahon mukaan ns. liikkuvien äänestäjien määrä kasvoi näissä vaaleissa selvästi vuoden 1983 vaaleihin verrattuna ja entistä useampi äänestäjä valitsi ehdokkaansa vasta juuri ennen vaalipäivää. Vaalitaistelu näytti siirtyvän ehdokkaiden väliseksi, jolloin poliittiset jakolinjat kulkivat puolueiden sisällä eivätkä niinkään enää niiden välillä.
Mielenilmaus eduskunnassa
Uuden eduskunnan avajaisistunnossa 2. huhtikuuta 1987, puhemiehistön vaalin alkaessa, kymmenkunta Naiset rauhan puolesta -liikkeen aktivistia järjesti mielenilmauksen eduskunnan istuntosalissa. Yleisölehterille kokoontuneet, mustiin pukeutuneet itkevät naiset pudottelivat kansanedustajien päälle nenäliinoja ja paperilappuja, joihin oli kirjoitettu viestejä rauhan puolesta sekä militarismia ja ydinvoimaa vastaan. Istunnon avannut ikäpuhemies Johannes Virolainen määräsi hämmästyksestä toivuttuaan eduskunnan turvamiehet poistamaan mielenosoittajat salista. Mielenilmaus ei juuri saanut ymmärrystä kansanedustajilta, vielä vähemmän sen silminnäkijöiksi joutuneilta lehtimiehiltä. Muun muassa SDP:n Tarja Halonen arveli, että mielenilmaisun vaikutus olisi ollut tehokkaampi, jos itkijänaiset olisivat jaelleet lappusiaan eduskuntatalon portailla. Helsingin Sanomien eduskuntatoimittaja kirjoitti ivallisesti, että itkevä naisjoukko mustissa asuissaan muistutti "naakkaparvea kirkon kellotapulissa". Humoristisimmat kansanedustajat löivät koko asian leikiksi epäilemällä, että istuntosaliin mentäessä olisi jatkossa syytä varustautua sateenvarjoin ja sadetakein.
Uusia puolueita eduskuntaan
Alkaneella vaalikaudella Suomeen syntyi kaksi uutta eduskuntapuoluetta. Vihreä liike järjestäytyi puolueeksi ja merkittiin puoluerekisteriin elokuussa 1988 nimellä Vihreä liitto. Vaalikauden loppupuolella keväällä 1990 Suomen Kansan Demokraattinen Liitto (SKDL) lakkautettiin ja sen seuraajaksi perustettiin uusi puolue Vasemmistoliitto. Vähemmistökommunistien Demokraattinen Vaihtoehto lopetti toimintansa syksyllä 1990 sen neljän kansanedustajan siirryttyä Vasemmistoliiton eduskuntaryhmään. Puoluerekisteristä SKDL:ää ja Devaa ei kuitenkaan poistettu, vaan ne pysyivät siellä toukokuuhun 1995 saakka.
Kansanedustajat
Uusia kansanedustajia olivat mm. Jouni Backman, Jukka Gustafsson, Antero Kekkonen, Sinikka Mönkäre, Virpa Puisto ja Heikki Rinne (SDP), Kari Häkämies, Tuula Linnainmaa, Sauli Niinistö, Heikki A. Ollila, Anssi Rauramo ja Anneli Taina (Kok.), Jorma Huuhtanen, Anneli Jäätteenmäki, Seppo Kääriäinen, Mirja Ryynänen ja Matti Väistö (Kesk.), Claes Andersson ja Esko Seppänen (SKDL), Gustav Björkstrand ja Jörn Donner (RKP), Sulo Aittoniemi, Marita Jurva, Tina Mäkelä ja Raimo Vistbacka (SMP), Toimi Kankaanniemi ja Eeva-Liisa Moilanen (SKL) sekä Pekka Haavisto, Eero Paloheimo, Erkki Pulliainen ja Osmo Soininvaara (vihreät).
Vihreiden eduskuntaryhmä kasvoi nelihenkiseksi, mutta liikkeen molempien ensimmäisten kansanedustajien, Ville Komsin ja Kalle Könkkölän, kohtaloksi koitui eduskunnasta putoaminen. Pudonneisiin kuuluivat myös SDP:n Aarno von Bell, Paavo Lipponen, Jukka Mikkola ja Kaisa Raatikainen, Kokoomuksen Tuure Junnila, Keskustan Reino Karpola ja Heimo Linna, SMP:n tappion myötä mm. Anssi Joutsenlahti, Reino Jyrkilä, Pentti Skön ja Mikko Vainio, ns. Helsingin metrojupakan julkisuuteen aikanaan nostanut, Keskustan listoilta valittu mutta vaalikauden aikana puolueesta eronnut Liisa Kulhia sekä DEVAn Mikko Kuoppa, 34:t valtiopäivät istunut Irma Rosnell, Sten Söderström ja Seppo Toiviainen. Kokoomuksen Toivo T. Pohjala ja RKP:n Ole Norrback pääsivät putoamisistaan huolimatta ministereiksi uuteen hallitukseen. Ilkka-Christian Björklund (SDP), Johannes Virolainen (Kesk.), Tapani Mörttinen (Kok.), Jarmo Wahlström (SKDL), Ingvar S. Melin (RKP), sekä Sauli Hautala (SKL) palasivat eduskuntaan.
Puuttuvan muuttujan harha
Esimerkki
jossa jälkimmäinen termi on harhan suuruus. Harha poikkeaa nollasta, jos x_1 ja x_2 ovat korreloituneita. Harhan suunta riippuu korrelaatiosta sekä muuttujan x_2 vaikutuksen suunnasta muuttujaan y.
Professori
Lisähuomioita professuureista
Perinteinen käytäntö on ollut, että johtavalla professorilla on ollut ns. oppituoli, jonka haltijana hän on vastannut tietyn alan opetuksesta ja tutkimuksesta yliopistossa. Muut samassa yksikössä olevat professorit tukivat tätä toimintaa, ja olivat siis apulaisprofessoreita. Myös täysiä ”ylimääräisiä” tai henkilökohtaisia professoreita voi olla samalla oppialueella, mutta oppituolin haltija oli silti alan johtava professori. Tämäntyyppinen käytäntö on vieläkin olemassa monissa maissa.
Suomessa viimeinenkin jäänne edellä olevasta käytännöstä poistui vuonna 1998, kun apulaisprofessuurit lopetettiin 1. elokuuta, ja käyttöön jäi useiksi vuosiksi vain professorin nimike. Samalla luovuttiin käytännöstä, jossa professorit nimitti tasavallan presidentti ja professorien nimittäminen siirtyi kokonaan yliopistolle. Apulaisprofessorien nimittäminen oli aiemminkin ollut yliopiston vastuulla. Apulaisprofessorin nimike tuli uudelleen käyttöön urapolun myötä.
Professorin tehtävä voi olla myös osa-aikainen.
Pinocchio (vuoden 1911 elokuva)
Juoni
Puuseppä Gepetto veistää pölkystä nuken, joka joutuu heti mitä erilaisimpiin seikkailuihin. Hän kohtaa Kissan ja Ketun, päättyy valaan vatsaan, esiintyy Mangiafuocon nukketeatterissa, vierailee Lelumaassa ja muuttuu siellä aasiksi. Välillä Pinokkio joutuu intiaanien vangiksi, mutta kanadalaiset ratsupoliisit vapauttavat hänet ja ampuvat tykillä kotiinsa. Lopulta Pinokkio alkaa tehdä ahkerasti töitä ja haltia muuttaa hänet oikeaksi ihmiseksi.
Dakota Fanning
Varhaisvaiheet
Vuonna 2001 Fanning valittiin Sean Pennin vastanäyttelijäksi elokuvaan Minä olen Sam. Hän näytteli tyttöä, jonka isä (Penn) taistelee hänen huoltajuudestaan. Rooli teki Fanningista, joka oli elokuvan ilmestyessä kahdeksanvuotias, nuorimman näyttelijän, joka on ollut ehdolla Screen Actors Guild -palkinnon saajaksi. Fanning voitti elokuvasta parhaan nuoren näyttelijän palkinnon Broadcast Film Critics Associationilta.
Professori
Professorin arvonimi
Professori on myös useissa maissa käytössä oleva arvonimi tai opettajan nimitys.
Pikkusirri
Koko ja ulkonäkö
Pienen kokonsa, terävän ja tumman nokan, tummien jalkojen ja nopeiden liikkeiden ansiosta pikkusirrin tunnistaa helposti muista rantalinnuista lukuun ottamatta muita pieniä sirrejä. Nuori pikkusirri muistuttaa lapinsirriä (Calidris temminckii). Pikkusirrin selkäpuolella on usein vaalea V-kuvio tummalla pohjalla. Pyrstön kärki on harmaa. Ääni on hiljainen, korkea ”tit”. Linnun pituus on 14–16 cm, paino 17–45 g ja siipien kärkiväli 30 cm.
Dakota Fanning
Lapsitähteys
Vuonna 2002 ohjaaja Steven Spielberg palkkasi Fanningin Allison ”Allie” Keysin rooliin tieteissarjassa Taken, josta hän sai hyvät arvostelut. Samana vuonna Fanningillä oli roolit elokuvissa Sweet Home Alabama, Ansassa ja Hansel & Gretel.
Pikkusirri
Levinneisyys
Pikkusirri pesii arktisessa osassa Eurooppaa ja Aasiaa. Se muuttaa talveksi pitkän matkan Afrikkaan ja Etelä-Aasiaan. Afrikassa talvehtii noin 200 000 pikkusirriä, Aasiassa noin 400 000. Norjassa pesii 200–300 paria, Venäjällä ainakin 100 000 paria. Muuttolintu, joka on keväällä toukokuussa Suomessa harvalukuinen, mutta syysmuutolla heinä–syyskuussa tavallinen, jolloin vanhat linnut muuttavat ennen nuoria. Suomen pesimiskannaksi on arvioitu vain 0–5 paria. Silti se on muuttoaikoina syksyisin kahlaajarannoilla yleinen laji.
Dakota Fanning
Lapsitähteys
Vuonna 2003 Fanning näytteli Brittany Murphyn tähdittämässä Uptown Girls -elokuvassa sekä Mike Myersin tähdittämässä koko perheen komediaelokuvassa Katti. Hän on myös tehnyt äänirooleja animaatioelokuvissa kuten Naapurini Totoro ja Lilo & Stitch 2.
Pikkusirri
Elinympäristö
Tundra, tavallisesti kuivalla maalla pajupensaikoissa.
Dakota Fanning
Lapsitähteys
Vuonna 2004 Fanning esiintyi Koston liekki -elokuvassa yhdeksänvuotiaana Pita-nimisenä tyttönä. Loppuvuonna Fanning ja Kurt Russell näyttelivät hevosaiheisessa draamaelokuvassa Dreamer – laukkaratsun tarina.
Pikkusirri
Lisääntyminen
Naaras munii tundraylängölle tai -nummelle maahan matalaan pesäsyvennykseen 4 vaaleanvihertävää tai -rusehtavaa isojen tummanruskeiden täplien ja juovien kirjailemaa munaa. Emot hautovat 20–21 vrk. Poikasista huolehtii vain toinen emoista. Pikkusirri on Moniavioinen. Koiraalla saattaa olla useampi naaras, ja naaraalla 2 koirasta, jolloin se munii 2 pesyettä.
Dakota Fanning
Lapsitähteys
Fanningin vuoden 2005 tunnetuin elokuva oli Tom Cruisen tähdittämä Maailmojen sota, jossa hänellä on pikkuvanhan Rachel Ferrierin rooli. Hän esiintyi samana vuonna myös neljässä muussa elokuvassa.
Pikkusirri
Ravinto
Pikkusirri pyydystää mudasta ja mutalammikoista pieniä selkärangattomia.
Eduskuntavaalit 1987
Muutoksia eduskunnan kokoonpanossa ja voimasuhteissa
SMP:n kansanedustaja, aikaisemmin myös puoluesihteerinä toiminut Urpo Leppänen erosi puolueesta talvella 1989 ja perusti aluksi oman Vapaat demokraatit -eduskuntaryhmänsä, kunnes liittyi Liberaaliseen Kansanpuolueeseen, joka näin palasi eduskuntapuolueeksi. SDP:n kansanedustaja Pirjo Ala-Kapee siirtyi Vantaan kaupunginjohtajaksi ja SMP:n kansanedustaja J. Juhani Kortesalmi Mikkelin läänin maaherraksi kevään 1989 aikana. Ala-Kapeen tilalle tuli tiedotussihteeri Tarja Kautto ja Kortesalmen tilalle merkantti Pentti Kettunen. Puhemies Matti Ahde joutui luovuttamaan paikkansa ulkoministerin tehtävistä eronneelle Kalevi Sorsalle helmikuussa 1989.
Pinocchio (vuoden 1911 elokuva)
Tuotanto, tyyli ja vastaanotto
Pinocchio on Carlo Collodin saturomaanin ensimmäinen elokuvasovitus. Sen kuva- ja juoniainekset perustuvat alkuperäisteoksen lisäksi Pinokkio-hahmon ympärille syntyneisiin jäljitelmiin, Paroni von Münchhausenin seikkailuihin sekä eksoottisista maista ja Villistä lännestä kertovaan viihdekirjallisuuteen. Kuvasto on samankaltaista kuin vuonna 1911 ilmestynyt Attilio Mussinon uusi kirjankuvitus, mutta niiden välillä ei liene suoraa yhteyttä.
Satoru Iwata
Iwata on kommentoinut tehtäviään sanoen: "Käyntikortissani sanoo että olen yritysjohtaja; mielessäni olen pelien kehittäjä; sydämessäni olen pelaaja."
Eduskuntavaalit 1987
Muutoksia eduskunnan kokoonpanossa ja voimasuhteissa
SMP:n puheenjohtaja, liikenneministerinä Holkerin hallituksessa toiminut Pekka Vennamo jätti eduskunnan ja politiikan siirtyessään syksyllä 1989 Posti- ja telelaitoksen pääjohtajaksi. Vennamon tilalle kansanedustajaksi tuli kihlakunnantuomari Gunnar Joutsensaari. SDP:n kansanedustaja Reino Paasilinna siirtyi Yleisradion pääjohtajaksi ja Kokoomuksen kansanedustaja Eva-Riitta Siitonen Uudenmaan läänin maaherraksi vuodenvaihteessa 1989–1990. Paasilinnan tilalle tuli apulaisprofessori Kai Kalima ja Siitosen tilalle filosofian tohtori Tuure Junnila.
Syysistuntokauden 1990 alkaessa Suomen EY-suurlähettilääksi Brysseliin siirtyneen Erkki Liikasen tilalle tuli myyjä Kyllikki Muttilainen ja Veikkauksen toimitusjohtajaksi siirtyneen Matti Ahteen tilalle rehtori Aarno von Bell. Vasemmistoliiton kansanedustaja Arvo Kemppainen kuoli juuri ennen vaalikauden päättymistä helmikuussa 1991 eikä hänen tilalleen valittu enää uutta kansanedustajaa.
Pinocchio (vuoden 1911 elokuva)
Tuotanto, tyyli ja vastaanotto
Giulio Antamoron ohjaustyö on tuotantoyhtiö Cinesin ensimmäinen ja Dante Alighierin Jumalaiseen näytelmään perustuvan L’Infernon ohella yksi Italian ensimmäisistä pitkistä elokuvista. Molemmat perustuvat laajalti tunnettuihin ja kansallisesti merkittäviin teksteihin, joiden uskottiin houkuttelevan yleisöä ja lisäävän elokuvan arvostusta taidemuotona. L'Infernon tavoin Pinocchio edustaa siirtymävaihetta attraktioelokuvasta kohti modernia elokuvakerrontaa. Sen rakenne koostuu vielä vanhaan tapaan erillisistä ”tauluista”, joissa liike tapahtuu kuvan syvyyssuunnassa.
Restaurointi
Milanon elokuva-arkistossa säilynyt elokuva on restauroitu Italian kansallisessa elokuva-arkistossa vuonna 1994. Alkuperäisestä 1350 tai sensuuriasiakirjan mukaan 1203 metrin pituudesta on jäljellä 1086 metriä. Elokuva on nähtävissä Italian mykkäelokuvasivustolla.
Suomen päärata
Hankkeen eteneminen
Suurnopeusradan selvitys julkaistiin syyskuussa 2022. Linjausvaihtoehdot ovat herättäneet paljon keskustelua.
Orpon hallituksen ohjelmaluonnoksen mukaan Suomiradan suunnittelu keskeytetään ja jäljellä olevat varat palautetaan omistajille. Sekä uuden suurnopeusradan rakentamiseen perustuva vaihtoehto että lisäraiteiden ja oikaisujen rakentamiseen perustuva toinen vaihtoehto tulisivat näin haudatuiksi. Orpon hallitus edistää kuitenkin Suomirata-hankkeeseen kuuluvaa Lentorataa varaamalla rahat sen suunnitteluun ja valmistelemalla sen toteuttamispäätöksen. Suomiradan sijaan hallitus panostaa Helsingin ja Turun väliseen ratahankkeeseen, Tunnin junaan.
Professori
Emeritus ja emerita
Professori emeritus (myös muodossa emeritusprofessori) eli täysinpalvellut professori on professuurista eläkkeelle jäänyt miesprofessori. Eläkkeelle jääneestä naisprofessorista käytetään nimitystä professori emerita. Latinankieliset määreet emeritus ja emerita ovat epävirallisia, ja niitä on tarpeen käyttää vain, jos titteliin yhdistetään oppiaine, eläkkeellä olevan professorin erottamiseksi virassa istuvasta professorista. Muutoin pelkkä ”professori” on titteliksi riittävä myös eläkkeellä olevasta professorista.
Taiteilijaprofessori
Vuonna 1968 perustettu Taiteen keskustoimikunta nimitti viiden vuoden määräaikaiseen virkasuhteiseen taiteilijaprofessorin virkaan eteviä luovaa työtä tekeviä taiteilijoita. Taiteilijaprofessorin virassa saattoi olla enintään kymmenen henkilöä vuosittain. Vuoden 2010 lakimuutoksella taiteilijaprofessorin virat muutettiin taiteilija-apurahoiksi. Taiteilijaprofessorin nimikettä voi kuitenkin käyttää kymmenvuotisen apurahan saaja. Taiteilija-apurahat myöntää opetus- ja kulttuuriministeriön alainen Taiteen edistämiskeskus.
Dakota Fanning
Lapsitähteys
Vuonna 2006 Fanning teki uransa tähän asti vaikeimman roolinsa elokuvassa Hounddog, jossa hän esiintyy raiskauskohtauksessa. Elokuva on saanut kovaa kritiikkiä tämänkin kohtauksen takia, mutta Fanning on itse kertonut olevansa hyvin tyytyväinen, että otti roolin. Kriitikot kehuivat Fanningin suoritusta samannimiseen romaaniin perustuvassa elokuvassa Lotta ystäväni, joka oli sekä arvostelu- että yleisömenestys.
Kohti aikuisrooleja
thumb|Fanning kesäkuussa 2010 [[Twilight – Epäilys -elokuvan ensi-illassa.]] Vuonna 2008 Fanning esitti Sue Monk Kiddin kirjaan perustuvassa elokuvassa Mehiläisten salaisuudet Lily Owensia. Samana vuonna hän esitti Anne Hagenia elokuvassa Fragments (tunnetaan myös nimellä Winged Creatures).
Vuonna 2009 Fanning esiintyi elokuvassa Push ja teki ääniroolin animaatioon Coraline ja toinen todellisuus. Samana vuonna Fanningia pyydettiin vampyyri Janen rooliin Twilight-elokuvasarjan toisessa osassa Twilight – Uusikuu. Roolia varten ei järjestetty lainkaan koekuvausta. Fanning esiintyy Janen roolissa myös sarjan kolmannessa osassa Twilight – Epäilys (2010) sekä sarjan päätöksessä Twilight – Aamunkoi, osa 2 (2012).
Kesällä 2009 Fanning aloitti elokuvan The Runaways kuvaukset. The Runaways kertoo 1970-luvun samannimisestä tyttöbändistä. Fanning näyttelee yhtyeen päälaulajaa Cherie Currieta.
Yksityiselämä
Dakota Fanning kuuluu Yhdysvaltain Punaiseen ristiin ja Starlight Starbright Children's Foundation -avustusjärjestöön. Hän harrastaa lukemista, pyöräilyä, uintia ja piirtämistä, sekä soittaa pianoa ja viulua.
Dakota aloitti koulun viisivuotiaana. Hänen sanotaan oppineen lukemaan kaksivuotiaana käydessään Montessori-koulua. Fanningin isoäiti toimi hänen kotiopettajanaan kahdeksanteen luokkaan asti. Tämän jälkeen hän siirtyi yksityiseen Campbell Hall -kouluun.
Fabomyia paucijugus
Fabomyia paucijugus on äkämäsääskien heimoon ja Fabomyia-sukuun kuuluva eläinlaji. Tieteellisen nimen sille antoi ensimmäisenä Fedotova vuonna 1993. Sillä ei ole alalajeja.
Fabomyia paucijugusia esiintyy luonnossa Kazakstanissa.
Freeport-McMoRan
Freeport-McMoRan on yhdysvaltalainen kaivosyhtiö, jonka pääkonttori ja useimmat kaivokset sijaitsevat Arizonassa. Yrityksellä on lisäksi kaivokset Perussa ja Indonesiassa. Freeport-McMoRan tuottaa pääasiassa kuparia, mutta myös kultaa, molybdeeniä, maaöljyä ja maakaasua. Freeport-McMoRan on maailman suurin julkisesti noteerattu kuparin tuottaja ja maailman toiseksi suurin kuparin tuottaja chileläisen Codelcon jälkeen. Vuonna 2012 McMoRan yhdistyi maaöljy- ja maakaasutuottaja Freeportin kanssa ja Freeport-McMoRanilla on tuosta fuusiosta maaöljy- ja maakaasuvaroja sekä -tuotantoa.
Margaret Tyzack
pienoiskuva|Margaret Tyzack Margaret Tyzack OBE (19. syyskuuta 1931 – 25. kesäkuuta 2011) oli brittiläinen näyttelijä.
Tyzack syntyi Essexissä ja liittyi vuonna 1962 Royal Shakespeare Companyyn. Hän voitti uransa aikana muun muassa Tony-palkinnon (1990).
Tyzack on television puolella esiintynyt esimerkiksi BBC:n sarjassa Minä, Claudius (1976) ja sarjassa Forsytein taru.
Marja-Leena Heikkilä-Horn
Marja-Leena Heikkilä-Horn (s. 1952 Pelkosenniemi ) on suomalainen Kaakkois-Aasian tutkija, joka on opettanut alueen historiaa Mahidolin yliopistossa vuodesta 2000. Hän aloitti historian opiskelun Tukholman yliopistossa, mutta teki gradunsa ja väitöskirjansa Åbo Akademissa väitellen filosofian tohtoriksi vuonna 1996. Hän on kirjoittanut useita tietokirjoja Kaakkois-Aasiasta.
Halloween 5
Halloween 5 (Halloween 5: The Revenge of Michael Myers) on vuonna 1989 valmistunut Halloween-sarjan viides elokuva. Elokuvan on ohjannut Dominique Othenin-Girard ja pääosissa nähdään Donald Pleasence ja Danielle Harris.
Elokuvan tuotanto aloitettiin tuottaja Moustapha Akkadin käskystä käytännössä heti neljännen osan menestyksen innoittamana, ja kun elokuvaa alettiin kuvata, elokuvan lopullinen käsikirjoitus oli vielä keskeneräinen. Yhdessä neljännen ja kuudennen elokuvan kanssa viidesosa muodostaa niin kutsutun "Thorn-trilogian".
Tarina
Jamie, Michaelin takaa-ajama sisarentytär, ei ole puhunut vuoteen kenellekään ja on edelleen traumojensa takia hoidossa. Rachel, Jamien sisarpuoli, käy katsomassa häntä välillä, sillä hän on ottanut Jamien huostaansa. (kts. Halloween 4: The Return of Michael Myers) Kun Michael ammuttiin, Jamielle jäi silti vahva linkki häneen, jolloin hän tiesi, että Michael ei ollut kuollut. Tri. Loomis tulee hänen luokseen, kun hän kuulee vanhan miehen kuolemasta, joka asui Michaelin tappopaikan lähellä. Jamie ei kuitenkaan puhu, ja Loomis ihmettelee, miksi Jamie suojelee häntä. Kuitenkin Jamie sai voimakkaan kohtauksen, kun Michael tappoi miehen.
Lopulta Michael saapuu taas kerran Haddonfieldiin, ja aloittaa raa'an tappamisen ilman minkäänlaista katumusta tai häpeää. Jamietä Michael kuitenkin etsii vimmoissaan, ja on kiehumaisillaan murhaavasta raivosta, joka on kyltymätön verenvuodatukseen. Loomis yrittää pysyä Michaelin vauhdissa mukana, mutta lopulta hän ymmärtää, että Jamie voi olla avain Michaelin rauhoittamiseen. Tri. Loomis menee Jamien ja yhden poliisin kanssa Michaelin asunnolle. Jamie yrittää paeta talosta ulos.
Loomis yrittää puhua Michaelille, ja juuri kun hän on ottamassa veistä pois tämän kädestä, Michael iskee. Loomis jää maahan makaamaan, muttei kuolleena. Michael ryntää Jamien perään. Michael jahtaa Jamieta kunnes saa Jamien ajettua huoneeseen joka on täynnä kynttilöitä. Siinä ei tosi ole kaikki, Michael on asetellut huoneeseen tappamiaan ihmisiä, mm. koiran ja Rachelin. Jamie huomaa että hän on umpikujassa ja päättää mennä talossa olevaan arkkuun makaamaan. Sitten Michael astuu huoneeseen ja huomaa Jamien arkussa. Juuri kun Myers on tappamassa Jamien, Jamie pyytää, että saisi nähdä Michaelin eli setänsä oikeat kasvot. Myers ottaa naamion pois ja Jamie katsoo häntä surullisena, huomattuaan että mies itkee. Jamie kurottautuu lähemmäksi, ja silloin Michael riemastuu ja laittaa naamarin päähänsä ja käy riehumaan.
Loomis herää yhtäkkiä, etsii Jamien ja käyttää tätä syöttinä. Jamie kirkuu kauhuissaan kun Michael tulee lähemmäs. Kun Michael tulee huoneen keskelle, Loomis päästää Jamien irti ja vetää vivusta, jolloin Michaelin päälle tipahtaa verkko. Loomis yrittää tappaa Michaelin ampumalla nukutusnuolia ja lyömällä halolla ja hän hokee "kuole, kuole, kuole!". Michael pyörtyy ja poliisi saapuu paikalle, vieden hänet vankilaan. Jamie istuu poliisin kanssa autossa kunnes salaperäinen mies menee sisälle vankilaan ja alkaa ampua poliiseja. Poliisi ryntää sisälle ja käskee Jamieta jäämään autoon. Tyttö ei tottele vaan seuraa poliisia asemalle. Lattioilla makaa ruumiita ja seinillä on verta. Michaelin vankisellin kalterit on tuhottu, eikä hän enää ole siellä.
When a Shadow is Forced Into the Light
When a Shadow Is Forced into the Light on suomalaisen metalliyhtye Swallow the Sunin seitsemäs studioalbumi. Se julkaistiin 25. tammikuuta 2019 levymerkillä Century Media.
Madalitso Band
Madalitso Band on malawilainen perinnemusiikin yhtye. Se on duo, jonka muodostavat Yobu Malingwa ja Yosef Kalekeni. Duo esiintyy laulaen ja soittaen kotitekoisia soittimia, joihin kuuluvat babatoni (yksikielinen bassosoitin) ja nelikielinen kitara.
Umbar
Umbar on fiktiivinen paikka J. R. R. Tolkienin luomassa Keski-Maassa. Se on suuri satama Gondorin eteläpuolella.
Vuonna 2758 Kolmatta aikaa Umbar liittyi massiiviseen yhteishyökkäykseen Haradin joukkojen rinnalle Gondoria ja Rohania vastaan.
Umbarin laivasto tuhoutui suurelta osin 29 vuotta myöhemmin kun Aragorn (esiintyi silloin peitenimellä Thorongil) Gondorin käskynhaltijan Ecthelion II:n komennossa johti joukkonsa etelään ja poltti Umbarin tappaen samalla sataman kapteenin.
Samuel Silverio Buitrago Trujillo
Samuel Silverio Buitrago Trujillo (21. kesäkuuta 1930 – 11. huhtikuuta 1990) oli kolumbialainen roomalaiskatolinen arkkipiispa. Hänet vihittiin lasaristien papiksi 22. joulukuuta 1956 ja nimitettiin Manizalesin arkkihiippakunnan vihkipiispaksi sekä Aquae Novae in Numidian titulaaripiispaksi 11. lokakuuta 1968. Piispaksi vihkiminen seurasi 7. joulukuuta. Pääkonsekraattorina toimi Arturo Duque Villegas, jota avustivat Tulio Botero Salazar ja Baltasar Alvarez Restrepo.
18. joulukuuta 1972 Buitrago Trujillo sai nimityksen Monterían hiippakunnan piispaksi ja 11. lokakuuta 1976 Popayánin arkkihiippakunnan arkkipiispaksi, jona hän toimi kuolemaansa saakka.
CART-kausi 2003
CART-kausi 2003 oli CART-sarjan 25. ja viimeinen CART -nimellä ajettu kausi. Kausi alkoi 23. helmikuuta ja päättyi 26. lokakuuta. Mestaruuden voitti kanadalainen Paul Tracy. Kaudesta 2004 lähtien sarja kulki nimellä Champ Car.
Kauden viimeiseksi suunniteltu kilpailu King Taco 500 Fontanassa Kaliforniassa peruttiin Kalifornian maastopalojen vuoksi.
Kristina Vasiliauskaitė
Kristina Vasiliauskaitė (s. 13. marraskuuta 1956, Vilna) on liettualainen säveltäjä ja opettaja. Vasiliauskaitė on säveltänyt enimmäkseen vokaalimusiikkia, mutta hänen tuotantoonsa kuuluu myös muun muassa neljä preludia uruille (1974) sekä sinfonietta (1979–1980). Vasiliauskaitėn sävellykset ovat tulleet suosituiksi Yhdysvalloissa erityisesti kuoromusiikin parissa, ja hänen musiikkiaan on julkaistu Santa Barbara Music sekä Augsburg-Fortress -levy-yhtiöiden toimesta.
Ura
Vasiliauskaitė opiskeli pianonsoittoa ja musiikkiteoriaa M.K. Čiurlionisin kansallisessa taidekoulussa, ja valmistuessaan sieltä vuonna 1974 sävellystä ja musiikin historiaa Liettuan musiikkiakatemiassa, opettajinaan Jadvyga Čiurlionytė ja Eduard Balsis. Vuosina 1979–1980 hän työskenteli konserttimestarina M. K. Čiurlionisin taidekoulussa, ja vuosina 1980-1983 Liettuan televisio- ja radiomusiikkiohjelmien toimittajana. Vuodesta 1983 eteenpäin hän on palannut toimimaan konserttimestarina M. K. Čiurlionisin taidekoulussa, ja lisäksi hän on nykyisin säveltämisen ja pianonopettajana sekä konserttimestarina Ąžuoliukan musiikkikoulussa.
Palkinnot
Vuosina 1996–1997 Vasiliauskaitėlle myönnettiin korkein valtionapuraha. Vuonna 1998 hänet nimettiin opettajan arvonimellä. Korkein valtionapuraha myönnettiin myös vuosina 2001–2002. Vasiliauskaitėn kappale Ežio namai palkittiin 2. palkinnolla vuoden 1987 Song of Songs -kilpailussa. Sävellys Atodūsis voitti myös toisen sijan mieskuorojen kilpailussa 1985. Juozas Naujalisin uskonnollisen musiikin kuorokilpailussa hän voitti kolme palkintoa, ja vuonna 200 Juozas Naujalisin uskonnollisen musiikin kuorokilpailussa hän voitti sävellyksellään Magnificat.
Nationalismi
Nationalismi eli kansallisuusaate on aate, joka korostaa kansallismielisyyttä eli kansojen ja kansakuntien merkitystä kulttuurissa tai politiikassa. Johonkin kansaan kuuluvat ihmiset ilmentävät nationalistista ajattelutapaa, mikäli he välittävät kansallisesta identiteetistään tai pyrkivät saavuttamaan (tai säilyttämään) itsemääräämisoikeuden.
Nationalismi oli kahdensadan vuoden ajan menestyvä ja vastustamaton poliittinen oppi maailmassa, jonka seurauksena Euroopan maiden rajat piirrettiin 1800-luvulla uusiksi. Klassinen poliittinen nationalismi on pyrkinyt saattamaan valtion rajat yhteneväisiksi kansakuntien rajojen kanssa. Kansallisvaltiossa kansallisuus ja kansalaisuus vastaavat siis toisiaan.
Nationalismi on poliittinen oppijärjestelmä, jonka tunnepitoinen perusta on isänmaallisuus eli patriotismi, joka tarkoittaa rakkautta tai omistautumista omaa maata kohtaan. Isänmaallisuus on nationalismin kaikkien muotojen taustalla, mutta kaikki patriootit eivät ole nationalisteja. Isänmaallinen voi olla ilman sitä, että näkee kansakunnan välineenä esittää poliittisia vaatimuksia.
Määritelmät
Nationalismin voi laajasti määritellä käsitykseksi, että kansakunta on poliittisen järjestäytymisen keskeinen periaate. Sellaisenaan se perustuu kahteen ydinolettamukseen. Ihmiskunnan katsotaan olevan luonnostaan jakautunut erillisiin kansakuntiin. Katsotaan myös, että kansakunta on sopivin ja ehkä jopa ainoa laillinen poliittisen vallan yksikkö. Klassinen poliittinen nationalismi on sen vuoksi pyrkinyt saattamaan valtion rajat yhteneväisiksi kansakuntien rajojen kanssa. Kansallisvaltiossa kansallisuus ja kansalaisuus vastaavat siis toisiaan.
Nationalistit ajattelevat, että kansallisvaltio on poliittisen järjestymisen korkein ja toivottavin muoto, sillä se tarjoaa sekä kulttuurisen koheesion että poliittisen yhtenäisyyden. Nationalismi ei kuitenkaan aina liity separatismiin, sillä joillekin nationalistisille kansoille, kuten baskeille, voi riittää poliittinen itsehallinto ilman itsenäistä valtiotakin.
Kolme nationalismia
Iso sivistyssanakirja (2008) ja Kielitoimiston sanakirja antavat hakusanalle nationalismi kolme merkitystä. Nationalismi voi olla kansallismielisyyttä, oman kansan, kielen ja kulttuurin arvostamista ja suosimista. Se voi tarkoittaa myös kansallisuusaatetta, vaatimusta oman kansan vapaudesta, oman kielen käyttämisestä ja oman kulttuurin kehittämisestä. Nationalismi voi olla myös kansalliskiihkoa, katsomusta oman kansan paremmuudesta.
Muodot
Nationalismi on monimutkainen ja hyvin monimuotoinen ideologinen ilmiö. Siitä on olemassa selkeästi erottuvia poliittisia, kulttuurisia ja etnisiä muotoja. Nationalismin poliittiset seuraukset ovat olleet laaja-alaisia ja joskus ristiriitaisia. Nationalismiin on yhtäältä liitetty periaatteellinen käsitys kansallisesta itsemääräämisoikeudesta, joka perustuu siihen oletukseen, että kansakunnat ovat tasa-arvoisia. Nationalismia on myös käytetty perinteisten instituutioiden ja vakiintuneen yhteiskunnallisen järjestyksen puolustamiseen, sekä sodan, valloituksen ja imperialismin lietsomiseen.
Poliittisen nationalismin merkittävimmät, myös toistensa kanssa kilpailevat perinteet ovat:
Perusta
Nationalismin aineksia ovat tutkija Hans Kohnin mukaan kiintymys kotiseutuun, omaan kieleen, samanlaista syntyperää oleviin ihmisiin tai tuttuihin tapoihin ja elämänmuotoon. Näistä syntyy yhteiskunnassa vaikuttava tekijä, kun tapahtuu niin sanottu "kansallinen herääminen" eli syntyy kansallistietoisuus, jossa erilliset ryhmät integroituvat ja identifioituvat kansaksi tai kansallisuudeksi. Kansallistietoisuuden syntyyn voi liittyä merkittäviä taloudellisia tai poliittisia tapahtumia tai muutoksia, ja usein siihen liittyy myös määrätietoista herätystyötä. Suuri merkitys kansallistietoisuuden syntymiseen on koulutuksella, taloudellisilla tekijöillä, kulkuyhteyksillä ja kommunikaatioverkostojen synnyllä.
Nationalismin syntymistä edellyttää määrätynlainen historiallinen tilanne, eikä se siis Kohnin mukaan ole luontainen ryhmätunne. Nationalismi voi tulla ajankohtaiseksi tilanteessa, jossa jokin totuttu etu, kuten kansallinen suvereniteetti on vaarassa. Joskus edellytykset nationalismille syntyvät, kun poliittinen ja taloudellinen tilanne on pitkään ollut vakaa. Nationalismin kehittyminen jollakin alueella on kuitenkin monisyinen ja vähittäinen prosessi. Euroopassa 1700-luvun lopulta lähtien ilmenneeseen moderniin nationalismiin yhdistetään usein demokratia, teollistuminen ja yhteiskunnan modernoitumiskehitys. Sivistyneistön osuus on yleensä keskeinen, mutta nationalististen liikkeiden kannattajina voi olla maasta riippuen eri yhteiskuntaluokkia aatelistosta porvaristoon ja työväenluokkaan.
Symbolit, tavat, seremoniat ja kulttuuri
thumb|Ruotsin kuningaspari [[Ruotsin kansallispäivän seremonioissa]] Nationalismia ylläpidetään kansallisilla tunnuksilla, symboleilla, tavoilla ja seremonioilla ja ne ovat osa nationalismin voimakasta subjektiivista ja emotionaalista puolta. Niihin kuuluvat liput, kansallislaulut, paraatit, kansalliset rahayksiköt, juhlalliset valat, etnografiset museot, sotamuistomerkit, passit ja rajat.
Jotkut nationalismin tutkijat ovat liittäneet nationalismin nousun historiallisesti vakiintuneiden valtauskontojen vaikutuksen heikkenemiseen, sillä kansakunta on symbolien, tapojen ja seremonioiden kautta noussut palvonnan kohteeksi ja ottanut aikaisemmin jumaluudelle kuuluneen aseman. Anthony D. Smithin mukaan nationalismi on maallistettu versio aikaisemmista uskonnollisista valituksi tulemisen myyteistä.
Keskeistä nationalismissa on kulttuuri, sillä kansakunnan käsite liittyy suureksi osaksi kulttuuriin. Nationalististen liikkeiden alkuvaiheissa perustetaan usein kirjallisuusseuroja, tutkitaan historiaa, järjestetään musiikkijuhlia ja julkaistaan kulttuurilehtiä. Joissakin etnisissä yhteisöissä oma kirjallinen korkeakulttuuri on luotu vasta nationalististen liikkeiden läpimurron yhteydessä. Menneisyyden nationalistisessa rakentamisessa on käytetty nationalistista historiankirjoitusta, arkeologiaa ja kielitiedettä. Kansallinen mytologia on saatettu luoda vanhojen aineistojen uutena yhdistelmänä, joka on saatu sopimaan traditioon ja se on osittain säilynyt nykyaikaan saakka. Kulttuurisidostensa takia etninen ja kansallinen identiteetti ovat suhteellisen pysyviä ja ne muuttuvat hitaammin kuin muut identiteetit. Tämä on nähty erääksi syyksi siihen, miksi nationalismi on menestynyt maailmanlaajuisesti.
Suhde muihin ideologioihin
Nationalismi on eri aikoina ollut edistyksellistä tai taantumuksellista, demokraattista tai autoritaarista, rationaalista tai irrationaalista, vasemmistolaista tai oikeistolaista. Nationalismista ovat omilla tavoillaan kiinnostuneet hyvinkin vastakohtaiset ideologiset perinteet: niin liberaalit, konservatiivit, sosialistit, fasistit kuin jopa kommunistitkin. Mahdollisesti ainoastaan valtion kieltävä anarkismi on aina ollut nationalisminvastaista.
Sosialisteille kansakunta on usein ihmiskunnan keinotekoinen jakaja, ja siksi poliittisella kuuliaisuudella tulisi heidän mukaansa olla kansainvälinen eikä kansallinen luonne. Tärkeitä kansallisuusaatteen kriitikoita olivatkin sosialistiset teoreetikot kuten Karl Marx ja Friedrich Engels. Useimpien marxilaisten mukaan porvarillinen valtio on yksi historiallinen välivaihe, ja kansakunnat sekä nationalismi häviävät lopulta kokonaan. Lenin salli kansakuntien, kuten Suomen vielä erota Venäjästä, jotta ne yhdistyisivät myöhemmin vallankumousten kautta sosialistiseen maailmanvaltioon tai internationaaliin. Stalinin aikana Neuvostoliiton valtion symboliikka kuitenkin omaksui kansallisvaltioilta tuttuja tunnuksia, hyödynsi kansankulttuuria valtiollisessa propagandassaan ja sovelsi omaa kieli- ja kulttuuripolitiikkaansa. Myös kolmannessa maailmassa valtaan nousi useita nationalistisia sosialististen valtioiden päämiehiä.